Այսօր մի շարժ է սկսվել իսլամացած հայերի շրջանում: Նրանց մեծ մասն արդեն մկրտվում, քրիստոնյա են դառնում, և սա շատ կարևոր է: Պետք է ասեմ, որ նախարարությունը նաև իսլամացած հայերի համար իրագործեց Հայաստան այցելելու ծրագիրը: Ընդ որում` ոչ միայն երիտասարդների, այլ ավելի տարիքավորներ` 20-50 տարեկան, եկան հայրենիք: Նրանք ընդունում են իրենց ինքնությունը: Խոնարհվեցին Ծիծեռնակաբերդի հուշահամալիրում, կնքվեցին: Մենք մշակութային ծրագրեր ենք իրականացնում նաև Տիգրանակերտում, Արևմտյան Հայաստանում: Եվ այդ ծրագրերին մասնակցում են հազարավոր մարդիկ: Տիգրանակերտի հետ աշխատանքի ընթացքում մեզ առաջարկ-խնդրանք-պահանջ ներկայացվեց, որպեսզի Տիգրանակերտում բացվեն հայկական դպրոցներ: Նպատակահարմար գտանք համալսարանական կրթությամբ 2 անձանց հրավիրել Երևանի պետական համալսարան, ուր նրանք սովորում են հայոց լեզու: 6 ամիս է` այստեղ են: